Christian IX - Vikipeedia, vaba entsüklopeedia

# Christian IX

### Allikas: Vikipeedia

Christian IX

Christian IX (8. aprill 1818 – 29. jaanuar 1906) oli Taani kuningas 1863–1906. Ta pärines Oldenburgi dünastia Glücksburgi harust (Schleswig-Holstein-Sondenburg-Glücksburg) ja oli hertsog Friedrich Wilhelmi poeg.

Christian sai Taani kuningaks seetõttu, et kuningas Frederik VII oli lastetu ning tema pärines Oldenburgi pealiini suhteliselt lähedasest kõrvalharust. Samas tekkis Christianil probleem sellega, et Saali õiguse kohaselt ei olnud tal esmast pärimisõigust Taanile kuuluvale Schleswig-Holsteinile ning seda ära kasutades kuulutasid Preisimaa ja Austria Taanile sõja. 1864 toimunud sõjas sai Taani lüüa ning pidi hertsogkonna loovutama.

Christian IX oli vaadetelt suhteliselt konservatiivne, kuid sellele vaatamata toimusid tema ajal mitmed reformid, mis viisid Taanit demokraatia suunas, sealhulgas anti autonoomia Islandile ja rohkem mõjuvõimu parlamendile.

Christian on kõige paremini aga tuntud tänu oma prominentsete järglastele. 1842 abiellus ta Hessen-Kasseli Louisega, kellega tal oli 6 järglast:

- Kroonprints Frederik (1843–1912), Taani kuningas 1906–1912
- Alexandra (1844–1925), Suurbritannia kuninga Edward VII abikaasa
- Prints Vilhelm (1845–1913), Kreeka kuningas 1863–1913
- Taani Dagmar (1847–1928), Venemaa keisri Aleksander III abikaasa
- Taani Thyra (1853–1933), Hannoveri kroonprintsi ja Cumberlandi hertsogi Ernst Augusti abikaasa
- Prints Valdemar (1858–1939).

Christiani lapselaste hulka kuulusid monarhid Nikolai II, George V, Konstantinos I, Christian X ja Haakon VII, mistõttu teda on võrreldud kuninganna Victoriaga, kelle paljud järeltulijad jõudsid samuti valitsejatroonidele.

Eelnev: Frederik VII | Taani kuningas 1863–1906 | Järgnev: Frederik VIII

Välja otsitud andmebaasist "http://et.wikipedia.org../../../c/h/r/Christian_IX_2135.html"

Kategooriad: Taani monarhid | Oldenburgid | Sündinud 1818 | Surnud 1906

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Català
- Česky
- Dansk
- Deutsch
- English
- Español
- Français
- Galego
- Íslenska
- Italiano
- Nederlands
- 日本語
- ‪Norsk (bokmål)‬
- ‪Norsk (nynorsk)‬
- Polski
- Português
- Русский
- Српски / Srpski
- Svenska
- ไทย